13. ข้อมูลทางการเงินที่สำคัญ

1.  ตารางสรุปงบการเงินรวม

[TABLE]

  --------------------- ----------------------------------- -- -------------------- ------ ----- ------ --- ---------- ------- ------- ----- ------------- ------- ------- ----- ------------- --------- ------- -- -- --
  บริษัท เอเชีย โฮเต็ล จำกัด                                                                                                                                                                                                
  (มหาชน) และบริษัทย่อย                                                                                                                                                                                                   

  งบแสดงฐานะการเงินรวม                                                                                                                                                                                                  
  (ต่อ)                                                                                                                                                                                                                 

  ณ วันที่ 31 ธันวาคม 2557,                                                                                                                                                                                                
  2556 และ 2555                                                                                                                                                                                                        

                                                                                                                                                                                               (หน่วย :                 
                                                                                                                                                                                               ล้านบาท)                 

  รายการ                                                                                                    2557                             2556                                2555                                  
                                                                                                                                             (ปรับปรุงใหม่)                         (ปรับปรุงใหม่)                           

                                                                                                            จำนวนเงิน           %             จำนวนเงิน              %             จำนวนเงิน                %             

                                                               หนี้สินและส่วนของผู้ถือหุ้น                                                                                                                                      

  หนี้สินหมุนเวียน                                                                                                                                                                                                          

                        เงินเบิกเกินบัญชีและเงินกู้ยืมระยะสั้น                                                                                                                                                                    

                        จากสถาบันการเงิน                                                                      33.07              0.39          66.49                 0.85          129.99                  1.63          

                        เจ้าหนี้การค้า                                                                          34.26              0.40          34.29                 0.44          31.73                   0.40          

                        เจ้าหนี้อื่น                                                                             108.32             1.28          70.78                 0.90          74.40                   0.93          

                        เงินกู้ยืมระยะยาวส่วนที่ถึงกำหนดชำระภายใน 1                                                 160.19             1.89          131.68                1.67          117.50                  1.48          
                        ปี                                                                                                                                                                                              

                        หนี้สินตามสัญญาเช่าการเงินที่ถึงกำหนด                                                                                                                                                                   

                        ชำระภายใน 1 ปี                                                                       0.16               0.01          0.23                  0.01          1.72                    0.02          

                        รายได้รอการตัดบัญชีที่ถึงกำหนด                                                                                                                                                                        

                        รับรู้เป็นรายได้ภายใน 1 ปี                                                                8.28               0.10          8.28                  0.10          8.28                    0.11          

                        เจ้าหนี้ค่าทรัพย์สิน                                                                       99.72              1.18          35.48                 0.45          34.52                   0.43          

                        ภาษีเงินได้นิติบุคคลค้างจ่าย                                                                27.43              0.32          19.55                 0.25          17.41                   0.22          

                                                               รวมหนี้สินหมุนเวียน                               471.43             5.57          366.78                4.67          415.55                  5.22          

  หนี้สินไม่หมุนเวียน                                                                                                                                                                                                        

                        เงินกู้ยืมระยะยาวจากสถาบันการเงิน                                                         2,012.03           23.78         1,566.76              19.95         1,640.47                20.58         

                        หนี้สินตามสัญญาเช่าการเงิน                                                                -                  -             0.16                  0.01          0.39                    0.01          

                        หนี้สินภาษีเงินได้รอการตัดบัญชี                                                              978.10             11.56         982.27                12.51         1,015.27                12.73         

                        ภาระผูกพันผลประโยชน์พนักงาน                                                             54.78              0.65          60.38                 0.77          55.31                   0.69          

                        เงินประกันการเช่า                                                                      171.83             2.03          159.28                2.03          148.04                  1.86          

                        รายได้รอการตัดบัญชี - สิทธิการเช่าพื้นที่                                                      48.76              0.58          55.99                 0.71          63.21                   0.79          

                        หนี้สินไม่หมุนเวียนอื่น                                                                     3.95               0.05          3.71                  0.04          3.41                    0.04          

                                                               รวมหนี้สินไม่หมุนเวียน                             3,269.45           38.65         2,828.55              36.02         2,926.10                36.70         

                                                               รวมหนี้สิน                                      3,740.88           44.22         3,195.33              40.69         3,341.65                41.92         
  --------------------- ----------------------------------- -- -------------------- ------ ----- ------ --- ---------- ------- ------- ----- ------------- ------- ------- ----- ------------- --------- ------- -- -- --

[TABLE]

[TABLE]

[TABLE]

[TABLE]

[TABLE]

14. การวิเคราะห์และคำอธิบายของฝ่ายจัดการ

1.  ภาพรวมของการดำเนินธุรกิจ

ในปี 2557 บริษัทและบริษัทย่อยมีรายได้รวม 1,211.25 ล้านบาท ลดลง 104.97 ล้านบาท ลดลง
7.98% จากปีก่อน เนื่องจากในช่วงปี 2557
อุตสาหกรรมการท่องเที่ยวของไทยชะลอตัวจากผลกระทบของสถานการณ์ทางการเมือง
ประกอบกับโรงแรมเอเชียโฮเต็ล
ได้รับผลกระทบจากการชุมนุมทางการเมืองที่เกิดขึ้นต่อเนื่องมาตั้งแต่ปลายปี 2556
ซึ่งส่งผลให้ช่วงไตรมาสที่ 1 ถึงไตรมาสที่ 2 ปี 2557
ลูกค้าเอกชนและส่วนงานราชการบางรายขอยกเลิกหรือเลื่อนการใช้บริการ
โดยบริษัทและบริษัทย่อยมีรายได้จากกิจการโรงแรมรวมในปี 2557 จำนวน 628.72 ล้านบาท
ลดลงจากปีก่อน 101.86 ล้านบาท ลดลง 13.94% และมีรายได้จากธุรกิจพื้นที่ให้เช่ารวม 582.53
ล้านบาท ลดลงจากปีก่อน 3.11 ล้านบาท ลดลง 0.53% มีกำไรขั้นต้นรวม 458.93 ล้านบาท
ซึ่งลดลงจากปีก่อน 66.45 ล้านบาท ลดลง 12.65% บริษัทและบริษัทย่อยมีกำไรสุทธิรวม

(ส่วนที่เป็นของผู้ถือหุ้นบริษัทใหญ่) จำนวน 200.03 ล้านบาท เพิ่มขึ้นจากปีก่อน 69.13 ล้านบาท
หรือเพิ่มขึ้นคิดเป็น 52.81%

[]

ในส่วนของธุรกิจการให้เช่าพื้นที่ซึ่งดำเนินการโดยบริษัท เซียร์ พร็อพเพอร์ตี้ จำกัด (มหาชน)
ซึ่งเป็นบริษัทย่อย ได้รับผลกระทบจากสภาวะเศรษฐกิจที่ชะลอตัว
โดยมีรายได้จากธุรกิจให้เช่าพื้นที่ในปี 2557 ลดลงจากปีก่อนเล็กน้อย

ช่วงต้นปี 2557
อุตสาหกรรมการท่องเที่ยวได้รับผลกระทบอย่างหนักจากสถานการณ์ความไม่สงบทางการเมือง
ชาวต่างชาติที่มาท่องเที่ยวในประเทศไทยลดลงค่อนข้างมากในช่วงเวลาดังกล่าว
ซึ่งส่งผลกระทบโดยตรงต่อธุรกิจโรงแรม ปัจจุบัน
สถานการณ์ทางการเมืองมีเสถียรภาพและสงบเรียบร้อยดี จึงคาดว่าในปี 2558
อุตสาหกรรมการท่องเที่ยวมีโอกาสที่จะเติบโตในทุกกลุ่มนักท่องเที่ยว หลังจากชะลอตัวมาในช่วงต้นปี
2557 และถือเป็นสัญญาณที่ดีสำหรับกิจการโรงแรม

2.  ผลการดำเนินงาน และความสามารถในการทำกำไร

การวิเคราะห์ผลการดำเนินงานสำหรับปี 2557
และความสามารถในการทำกำไรของบริษัทและบริษัทย่อย โดยจำแนกตามโครงสร้างของรายได้
ต้นทุนขายและบริการ ค่าใช้จ่ายในการดำเนินงาน และต้นทุนทางการเงิน มีดังต่อไปนี้

รายได้จากกิจการโรงแรม

บริษัทฯ มีรายได้จากกิจการโรงแรมในปี 2557 จำนวน 628.72 ล้านบาท ลดลงจากปีก่อน
101.86 ล้านบาท ลดลง 13.94% ซึ่งเป็นผลมาจากรายได้ค่าห้องพักจากลูกค้าชาวต่างชาติลดลง
60% จากสถานการณ์การชุมนุมทางการเมือง รายได้จากกิจการโรงแรมประกอบด้วย
รายได้จากห้องพัก เซอร์วิส อพาร์ทเม้นท์ และรายได้ค่าอาหารและเครื่องดื่ม สรุปได้ดังนี้

[]

1)  รายได้ค่าห้องพัก

บริษัทและบริษัทย่อยประกอบธุรกิจโรงแรมรวม 4 แห่ง ประกอบด้วย โรงแรมเอเชีย
ซึ่งตั้งอยู่ที่เขตราชเทวี กรุงเทพมหานคร โรงแรมเอเชียพัทยา ตั้งอยู่ที่เมืองพัทยา
โรงแรมเอเชียแอร์พอร์ท ตั้งอยู่ที่รังสิต จ.ปทุมธานี และโรงแรมเอเชียชะอำ ตั้งอยู่ที่หาดชะอำ จ.
เพชรบุรี บริษัทและบริษัทย่อยมีรายได้จากห้องพักในปี 2557 เป็นเงินรวม 377.26 ล้านบาท
ลดลงจากปีก่อน 81.83 ล้านบาท ลดลง 17.82%
ซึ่งเป็นผลมาจากความไม่สงบทางการเมืองที่ทำให้เกือบทุกโรงแรมมีอัตราการเข้าพัก (Occupancy
Rate) ลดลง ยกเว้นโรงแรมเอเชียชะอำที่เพิ่มขึ้นจากปีก่อน โดยมีอัตราการเข้าพักถัวเฉลี่ยของทั้ง
4 โรงแรมในปี 2557 เท่ากับ 53.39% ในขณะที่ปีก่อนมีอัตราการเข้าพักถัวเฉลี่ย 66.79%
โรงแรมที่มีอัตราการเข้าพักสูงสุดใน ปี 2557 คือ โรงแรมเอเชียพัทยา
เนื่องจากได้รับผลกระทบไม่มากนักจากสถานการณ์การชุมนุมทางการเมือง
ส่วนโรงแรมที่มีอัตราการเข้าพักน้อยที่สุดในปี 2557 คือ โรงแรมเอเชียชะอำ
ซึ่งเป็นโรงแรมที่เปิดดำเนินการหลังสุด จึงต้องใช้ระยะเวลาในการสร้างฐานลูกค้า อย่างไรก็ตาม
โรงแรมเอเชียชะอำมีอัตราการเข้าพักในปี 2557 เพิ่มสูงขึ้นเมื่อเทียบกับปี 2556

ในส่วนของค่าห้องพักนั้นปรากฏว่าปรับสูงขึ้นเล็กน้อย โดยมีอัตราค่าห้องพักเฉลี่ย (Average Room
Rate) ในปี 2557 ของทั้งสี่โรงแรม เท่ากับ 1,253 บาท ซึ่งเพิ่มขึ้นจากปี 2556
เล็กน้อยที่มีอัตราค่าห้องพักเฉลี่ย เท่ากับ 1,200 บาท
เนื่องจากมีการปรับแผนกลยุทธ์การขายให้สอดคล้องกับสภาพตลาด

นอกจากรายได้ค่าห้องพักในโรงแรมตามที่กล่าวข้างต้นแล้ว บริษัท เอเชีย แอร์พอร์ท โฮเต็ล จำกัด
ซึ่งเป็นบริษัทย่อยยังมีรายได้จากเซอร์วิส อพาร์ทเม้นท์
ซึ่งเป็นการให้เช่าห้องพักระยะยาวโดยมีการบริการเฉกเช่นเดียวกับโรงแรม
รายได้ส่วนนี้มีจำนวนไม่มากเมื่อเทียบกับรายได้ค่าห้องพักของโรงแรม โดยในปี 2557
มีรายได้จากเซอร์วิส อพาร์ทเม้นท์ เป็นเงิน 7.29 ล้านบาท ซึ่งคิดเป็นสัดส่วนประมาณ 8%
ของรายได้ค่าห้องพักของโรงแรมเอเชีย แอร์พอร์ท ที่รังสิต

รายได้ค่าอาหารและเครื่องดื่ม

บริษัทและบริษัทย่อยมีรายได้ค่าอาหารและเครื่องดื่มลดลงจากปีก่อน
โดยมีรายได้ค่าอาหารและเครื่องดื่มจากภัตตาคารและงานจัดเลี้ยงในปี 2557 จำนวน 251.46
ล้านบาท ลดลงจากปีก่อน 20.03 ล้านบาท ลดลง 7.38%
บริษัทและบริษัทย่อยมีสัดส่วนของรายได้ค่าห้องพักต่อรายได้ค่าอาหารและเครื่องดื่ม ปี 2557 เท่ากับ
60 : 40 ซึ่งใกล้เคียงกับสัดส่วนรายได้ค่าห้องพักต่อรายได้ค่าอาหารและเครื่องดื่มในปี 2556
ซึ่งเท่ากับ 62.8 : 37.2

รายได้ค่าอาหารและเครื่องดื่มจะประกอบด้วยรายได้จากห้องอาหารในโรงแรมและรายได้จากงานจัดเลี้ยง
โดยทั่วไป รายได้ค่าอาหารและเครื่องดื่มจากห้องอาหารจะมีความสัมพันธ์กับรายได้ค่าห้องพัก
กล่าวคือ ถ้ามีแขกมาพักมาก ก็มักจะมีรายได้ค่าอาหารและเครื่องดื่มเพิ่มขึ้นตามไปด้วย ซึ่งในปี
2557 รายได้จากห้องอาหารมีรายได้ลดลงเป็นผลสืบเนื่องมาจากรายได้หัองพักที่ลดลง
ส่วนรายได้จากงานจัดเลี้ยง (Banquet)
จะขึ้นอยู่กับการทำตลาดว่าจะมีลูกค้ามาใช้บริการจัดประชุมสัมมนา
หรือจัดงานเลี้ยงสังสรรค์มากน้อยเพียงใด โดยในปี 2557 รายได้จากงานจัดเลี้ยงเพิ่มขึ้นจากปี
2556 เป็นจำนวนเงิน 6.88 ล้านบาท เพิ่มขึ้นคิดเป็น 5.20%

รายได้ค่าเช่าและบริการ

รายได้ค่าเช่าและบริการเป็นรายได้จากธุรกิจการให้เช่าพื้นที่ของบริษัท เซียร์ พร็อพเพอร์ตี้ จำกัด
(มหาชน) และบริษัทย่อย ซึ่งมีทรัพย์สินที่ให้เช่าและบริการอยู่ 3 แห่ง ได้แก่
อาคารศูนย์การค้าเซียร์ รังสิต อาคารโรงแรมเอเชียชะอำ และอาคารพาณิชย์ “Glendale &
Glenhurst” ในรัฐแคลิฟอเนียร์ ประเทศสหรัฐอเมริกา ซึ่งดำเนินการโดย Zeer Oversea
LLC. ซึ่งเป็นบริษัทย่อยของบริษัท เซียร์ พร็อพเพอร์ตี้ จำกัด (มหาชน)
ที่จดทะเบียนจัดตั้งในประเทศสหรัฐอเมริกา

ธุรกิจให้เช่าพื้นที่ของบริษัทได้รับผลกระทบจากสภาวะเศรษฐกิจที่ชะลอตัวในปี 2557
โดยบริษัทและบริษัทย่อยมีรายได้ค่าเช่าและค่าบริการเป็นเงิน 582.53 ล้านบาท ลดลงจากปีก่อน
3.11 ล้านบาท ลดลงคิดเป็น 0.53%

รายได้อื่น

รายได้อื่นประกอบด้วย รายได้จากเฮลท์คลับ รายได้ค่าจอดรถ รายได้ค่าเช่า ค่าบริการ
และค่าไฟฟ้า กำไรจากอัตราแลกเปลี่ยน กำไรจากจำหน่ายสินทรัพย์
รายได้ค่าชดเชยจากการประกันภัย และรายได้ค่าบริการอื่นๆ ซึ่งได้แก่ รายได้ค่าซักรีด ค่าโทรศัพท์
ค่าบริการอื่นที่เรียกเก็บจากลูกค้า และรายได้เบ็ดเตล็ด

[]

ในปี 2557 บริษัทและบริษัทย่อยมีรายได้อื่นรวม 114.87 ล้านบาท เพิ่มขึ้นจากปีก่อน 52.86
ล้านบาท ปรับสูงขึ้น 85.24% เนื่องจากในปี 2557
บริษัทได้รับค่าสินไหมทดแทนจากบริษัทประกันภัยเพื่อชดเชยความเสียหายจากงานก่อสร้างอาคารหอพักหนึ่งหลังที่เกิดการทรุดเอียง
และค่าชดเชยความเสียหายอื่นๆ เป็นจำนวนเงินรวม 46.66 ล้านบาท ในขณะที่ในปี 2556
ไม่มีรายรับค่าชดเชยจากการประกันภัย

ต้นทุนขายและบริการ

ต้นทุนขายและบริการ ประกอบด้วย 2 รายการหลัก ตามประเภทของรายได้จากการประกอบการ
คือ ต้นทุนขายจากกิจการโรงแรม และ ต้นทุนค่าเช่าและบริการ

ในปี 2557 บริษัทและบริษัทย่อยมีต้นทุนขายและบริการรวม 752.32 ล้านบาท ลดลงจากปีก่อน
38.52 ล้านบาท หรือลดลง 4.87%
ซึ่งเป็นผลมาจากการที่บริษัทและบริษัทย่อยมีรายได้จากกิจการโรงแรมลดลงจากอุตสาหกรรมท่องเที่ยว
ที่ชะลอตัว
แต่เนื่องจากอัตราการปรับลดลงของต้นทุนขายน้อยกว่าอัตราการปรับลดลงของรายได้รวมที่ปรับลดลง
7.98% จึงทำให้บริษัทมีอัตรากำไรขั้นต้น (Gross Profit Margin) ลดลงจาก 39.9% เมื่อปี
2556 เหลือ 37.9% ในปี 2557

[]

อนึ่ง สัดส่วนต้นทุนขายและบริการรวม และสัดส่วนอัตรากำไรขั้นต้น สำหรับปี 2557 และปี 2556
มีสัดส่วนที่ใกล้เคียงกัน โดยมีอัตราส่วนต้นทุนขายและบริการรวม สำหรับปี 2557 และ 2556
เท่ากับ 62.1% และ 60.1% และมีอัตรากำไรขั้นต้น (GP Margin) สำหรับปี 2557 และ 2556
เท่ากับ 37.9% และ 39.9%
ซึ่งสามารถจำแนกต้นทุนขายและบริการแยกตามส่วนงานดำเนินงานได้ดังนี้

1)  ต้นทุนขายห้องพัก

    ในปี 2557 บริษัทและบริษัทย่อยมีต้นทุนขายห้องพัก 246.54 ล้านบาท ลดลงจากปีก่อน 15.44
    ล้านบาท หรือลดลง 5.89% จากปีก่อน ในขณะที่รายได้ห้องพักในปี 2557
    มีอัตราการปรับลดลงเท่ากับ 17.82% จากปีก่อน
    จึงทำให้บริษัทมีอัตรากำไรขั้นต้นสำหรับรายได้ห้องพักลดลง โดยมีอัตราส่วนต้นทุนขายห้องพัก
    (Cost Ratio) สำหรับปี 2557 และ 2556 เท่ากับ 65.4% และ 57.1%
    และมีอัตรากำไรขั้นต้น (GP Margin) สำหรับปี 2557 และ 2556 เท่ากับ 34.6% และ
    42.9%

    ต้นทุนขายอาหารและเครื่องดื่ม

    ในปี 2557 บริษัทและบริษัทย่อยมีต้นทุนขายอาหารและเครื่องดื่ม 191.05 ล้านบาท เพิ่มขึ้น
    0.10 ล้านบาท หรือเพิ่มขึ้น 0.05% จากปีก่อน
    โดยมีอัตราส่วนต้นทุนขายอาหารและเครื่องดื่มสำหรับปี 2557 และ 2556 เท่ากับ 76.0%
    และ 70.3% และมีอัตรากำไรขั้นต้น สำหรับปี 2557 และ 2556 เท่ากับ 24.0% และ
    29.7% ตามลำดับ ซึ่งอัตราส่วนต้นทุนขายอาหารและเครื่องดื่มที่เพิ่มขึ้นจากปีก่อน
    เนื่องจากราคาอาหารสดและต้นทุนในการดำเนินงานเพิ่มสูงขึ้น

2)  ต้นทุนค่าเช่าและบริการ

    ในปี 2557 บริษัทและบริษัทย่อยมีต้นทุนค่าเช่าและบริการ 314.73 ล้านบาท ลดลง 23.18
    ล้านบาท ลดลง 6.86% จากปีก่อน เนื่องจากค่าเสื่อมราคาและต้นทุนในการดำเนินการลดลง
    ในขณะที่ยอดรายได้ค่าเช่าและบริการ ปี 2557 มีอัตราการปรับลดลงเพียงเล็กน้อยเท่ากับ
    0.53% จึงทำให้บริษัทมีอัตรากำไรขั้นต้นสำหรับรายได้ค่าเช่าและบริการเพิ่มขึ้น

    ซึ่งมีอัตราส่วนต้นทุนสำหรับปี 2557 และ 2556 เท่ากับ 54.0% และ 57.7%
    และมีอัตรากำไรขั้นต้นสำหรับปี 2557 และ 2556 เท่ากับ 46.0% และ 42.3% ตามลำดับ

ค่าใช้จ่ายในการขาย การบริหาร และอื่นๆ

ในปี 2557 บริษัทและบริษัทย่อยมีค่าใช้จ่ายในการขาย การบริหาร และค่าใช้จ่ายอื่นรวมเป็นเงิน
165.04 ล้านบาท ลดลงจากปีก่อน 109.34 ล้านบาท ลดลง 39.85%
ซึ่งเป็นผลมาจากการที่ค่าใช้จ่ายในการบริหารลดลง และมีการโอนกลับค่าเผื่อหนี้สงสัยจะสูญในปี
2557 โดยมีรายละเอียดการปรับเพิ่มขึ้นหรือลดลงจากปีก่อนของค่าใช้จ่ายแต่ละประเภท ดังนี้

[]

ในปี 2557 มีการโอนกลับค่าเผื่อหนี้สงสัยจะสูญ สาเหตุสำคัญเนื่องจาก บริษัท
เอ.บี.เค.เอ็นเตอร์ไพร้ส์ จำกัด ซึ่งเป็นลูกหนี้ดอกเบี้ยค้างรับของบริษัท
ได้มีการส่งมอบหนังสือค้ำประกันที่ออกโดยสถาบันการเงินแห่งหนึ่งให้กับบริษัท
เพื่อเป็นหลักประกันหนี้คงค้าง
การพิจารณากลับรายการค่าเผื่อหนี้สงสัยจะสูญของลูกหนี้ดอกเบี้ยค้างรับข้างต้นใช้วิธีการคำนวณมูลค่าปัจจุบันของกระแสเงินสดที่คาดว่าจะได้รับของมูลค่าหนังสือค้ำประกันที่บริษัทฯได้รับทั้งหมด
90 ล้านบาท ซึ่งมูลค่าปัจจุบันที่คำนวณได้คิดเป็นจำนวนเงิน 70.59 ล้านบาท ณ วันที่ 31 ธันวาคม
2557

กำไรก่อนต้นทุนทางการเงินและภาษีเงินได้

ในปี 2557 บริษัทและบริษัทย่อยมีกำไรก่อนต้นทุนทางการเงินและภาษีเงินได้ (EBIT) 408.76
ล้านบาท เพิ่มขึ้นจากปีก่อน 95.75 ล้านบาท ปรับสูงขึ้น 30.59%
ซึ่งเป็นผลมาจากการที่มีรายได้ชดเชยจากการประกันภัยในปี 2557 จำนวน 46.66 ล้านบาท
และรายได้อื่นๆที่เพิ่มขึ้นจากปีก่อน ประกอบกับค่าใช้จ่ายในการขาย การบริหาร ที่ลดลงจากปีก่อน
ทำให้มีกำไรก่อนต้นทุนทางการเงินและภาษีเงินได้เพิ่มขึ้นในปี 2557

ต้นทุนทางการเงิน

ในปี 2557 บริษัทและบริษัทย่อยมีต้นทุนทางการเงินเป็นเงิน 105.77 ล้านบาท ลดลงจากปีก่อน
13.62 ล้านบาท ปรับลดลง 11.41%
ซึ่งเป็นผลมาจากการที่บริษัทและบริษัทย่อยได้ทยอยชำระคืนหนี้เงินกู้ยืมจากสถาบันการเงินตามเงื่อนไขในสัญญาเงินกู้
ดอกเบี้ยจ่ายซึ่งเป็นรายการต้นทุนหลักทางการเงินจึงค่อยๆ ลดลงตามภาระหนี้เงินกู้ที่ลดลง

กำไรก่อนภาษีเงินได้ และค่าใช้จ่ายภาษีเงินได้

ในปี 2557 บริษัทและบริษัทย่อยมีกำไรก่อนภาษีเงินได้รวม 302.99 ล้านบาท เพิ่มขึ้นจากปีก่อน
109.37 ล้านบาท ปรับสูงขึ้น 56.49% และบริษัทฯ มีค่าใช้จ่ายภาษีเงินได้ในปี 2557 รวม 91.10
ล้านบาท เพิ่มขึ้นจากปีก่อน 34.11 ล้านบาท ปรับสูงขึ้น 59.85%
โดยค่าใช้จ่ายภาษีเงินได้ที่ปรับสูงขึ้นนั้นเป็นไปตามกำไรก่อนภาษีเงินได้ที่เพิ่มขึ้นจากปีก่อน

กำไรสุทธิ

  อัตราส่วนแสดงความสามารถในการหากำไร

  -------------------------------- -------- --------- --------- ---------
                                            2557      2556      2555

  อัตรากำไรสุทธิ (Net Profit Margin)  ร้อยละ    15.08     9.50      12.71

  อัตราผลตอบแทนผู้ถือหุ้น (ROE)          ร้อยละ    4.27      2.82      3.25

  อัตราผลตอบแทนจากสินทรัพย์ (ROA)      ร้อยละ    2.45      1.65      1.88
  -------------------------------- -------- --------- --------- ---------

ในปี 2557 บริษัทและบริษัทย่อยมีกำไรสุทธิ (ส่วนที่เป็นของผู้ถือหุ้นบริษัทใหญ่) เป็นเงินรวม
200.03 ล้านบาท เพิ่มขึ้นจากปีก่อน 69.13 ล้านบาท เพิ่มขึ้น 52.81%
และมีกำไรต่อหุ้นขั้นพื้นฐานสำหรับปี 2557 เท่ากับ 6.25 บาท (ปี 2556 มีกำไรต่อหุ้นเท่ากับ
4.09 บาท) โดยบริษัทฯ มีอัตรากำไรสุทธิ (Net Profit Margin) เท่ากับ 15.08%
ซึ่งปรับสูงขึ้นจากปีก่อน (ปี 2555 และ 2556 มีอัตรากำไรสุทธิเท่ากับ 12.71% และ 9.50%)
แสดงให้เห็นว่าบริษัทและบริษัทย่อยมีความสามารถในการทำกำไรเพิ่มขึ้น
โดยมีอัตราผลตอบแทนผู้ถือหุ้น (Return on Equity) ในปี 2557 เท่ากับ 4.27%
และมีอัตราผลตอบแทนจากสินทรัพย์ (Return on Assets) เท่ากับ 2.45%
ซึ่งปรับสูงขึ้นจากปีก่อนเช่นกัน

3.  การวิเคราะห์ฐานะการเงิน

การเปลี่ยนแปลงที่สำคัญของสินทรัพย์ หนี้สิน และส่วนของผู้ถือหุ้น ณ วันที่ 31 ธันวาคม 2557
เมื่อเทียบกับยอดคงเหลือ ณ วันที่ 31 ธันวาคม 2556 มีดังต่อไปนี้

  -------------------------- ----------- ----------- ---------- ----------
                             31 ธ.ค. 57  31 ธ.ค. 56  เพิ่มขึ้น      สัดส่วน

  สินทรัพย์รวม                  8,459.16    7,853.41    605.75     7.71%

  หนี้สินรวม                    3,740.88    3,195.33    545.55     17.07 %

  ส่วนของผู้ถือหุ้นรวม             4,718.28    4,658.08    60.20      1.29%
  -------------------------- ----------- ----------- ---------- ----------

โครงสร้างของสินทรัพย์

ณ วันที่ 31 ธันวาคม 2557 บริษัทและบริษัทย่อยมีสินทรัพย์รวมเป็นเงิน 8,459.16 ล้านบาท
เพิ่มขึ้นจากปีก่อน 605.75 ล้านบาท ปรับสูงขึ้น 7.71%
โดยมีรายละเอียดการเพิ่มขึ้นหรือลดลงจากปีก่อนของสินทรัพย์แต่ละประเภท ดังนี้

บริษัทฯ มีสินทรัพย์หมุนเวียนรวมเป็นเงิน 287.92 ล้านบาท เพิ่มขึ้นจากปีก่อน 21.43 ล้านบาท
ปรับสูงขึ้น 8.04% เนื่องจากบริษัทฯ มีเงินสดและรายการเทียบเท่าเงินสดเพิ่มขึ้นจากปีก่อน 38.61
ล้านบาท ประกอบไปด้วยเงินฝากธนาคารที่เพิ่มขึ้น 41.87 ล้านบาท เงินสดในมือเพิ่มขึ้น 0.56
ล้านบาท และเช็คที่ถึงกำหนดชำระแต่ยังไม่นำฝาก ลดลง 3.82 ล้านบาท

บริษัทและบริษัทย่อยมีสินทรัพย์ไม่หมุนเวียนรวม 8,171.24 ล้านบาท เพิ่มขึ้นจากปีก่อน 584.32
ล้านบาท ปรับสูงขึ้น 7.70% เนื่องจากที่ดิน อาคารและอุปกรณ์ มีมูลค่าเพิ่มขึ้น 616.07 ล้านบาท
ซึ่งเป็นผลมาจากการเพิ่มขึ้นของงานระหว่างก่อสร้างของโครงการเซียร์ 2 หรือโครงการ The
Hub ที่เพิ่มขึ้นจากปีก่อน 645.59 ล้านบาท ปรับสูงขึ้น 310.60%

ในปี 2557
บริษัทและบริษัทย่อยได้เปลี่ยนแปลงวิธีการบันทึกบัญชีเกี่ยวกับสินทรัพย์ของบริษัทย่อยที่มีไว้ให้เช่า
โดยเปลี่ยนจากวิธีที่บันทึกอสังหาริมทรัพย์ที่มีไว้ให้เช่าเป็นอสังหาริมทรัพย์เพื่อการลงทุน
เป็นวิธีที่บันทึกอสังหาริมทรัพย์ที่มีไว้ให้เช่าเป็นที่ดิน อาคารและอุปกรณ์ ตามมาตรฐานการบัญชี ฉบับที่
16 (ปรับปรุง 2552) เรื่อง ที่ดิน อาคารและอุปกรณ์

โครงสร้างของสินทรัพย์ของบริษัทและบริษัทย่อย ณ วันที่ 31 ธันวาคม 2557 เปรียบเทียบกับปี
2556 สรุปได้ดังนี้

[] จากตารางข้างต้นจะเห็นว่า บริษัทและบริษัทย่อยมีโครงสร้างของสินทรัพย์เหมือนเดิม คือ
มีสินทรัพย์หมุนเวียนประมาณ 3% และมีสินทรัพย์ไม่หมุนเวียนประมาณ 97% โดยบริษัทฯ
มีอัตราผลตอบแทนจากสินทรัพย์ในปี 2557 เพิ่มขึ้นจาก 1.65% ในปี 2556 เพิ่มเป็น 2.45% ในปี
2557

1)  สินค้าคงเหลือ

ณ วันที่ 31 ธันวาคม 2557 บริษัทฯ มีสินค้าคงเหลือ-สุทธิ จำนวน 40.46 ล้านบาท
ลดลงจากปีก่อน 0.35 ล้านบาท ประกอบด้วยสินค้าคงเหลือกิจการภัตตาคาร 8.93 ล้านบาท
และสินค้าคงเหลือกิจการโรงแรม 31.53 ล้านบาท โดยบริษัทฯ
มีอัตราส่วนหมุนเวียนสินค้าคงเหลือในปี 2557 เท่ากับ 17 เท่า
และมีระยะเวลาขายสินค้าเฉลี่ยเท่ากับ 21 วัน ซึ่งใกล้เคียงกับปี 2556
ที่มีอัตราส่วนหมุนเวียนสินค้าคงเหลือและระยะเวลาขายสินค้าเฉลี่ยเท่ากับ 18 เท่า และ 20 วัน
ตามลำดับ และมีนโยบายการตั้งค่าเผื่อมูลค่าสินค้าลดลงสำหรับสินค้าที่เสื่อมคุณภาพ
เสียหายและค้างนาน โดยมีการตั้งค่าเผื่อมูลค่าสินค้าลดลง ณ วันสิ้นปี 2557 จำนวน 0.139
ล้านบาท ซึ่งใกล้เคียงกับปีก่อน (0.140 ล้านบาท)

2)  ที่ดิน อาคารและอุปกรณ์

ณ วันที่ 31 ธันวาคม 2557 บริษัทและบริษัทย่อยมีมูลค่าสุทธิ (Net Book Value) ของที่ดิน
อาคารและอุปกรณ์ เป็นเงิน 7,927.89 ล้านบาท เพิ่มขึ้นจากปีก่อนจำนวน 616.07 ล้านบาท
เพิ่มขึ้น 8.43% โดยบริษัทและบริษัทย่อยมีอัตราการหมุนของสินทรัพย์ในปี 2557 เท่ากับ 0.16 เท่า
ลดลงจากปีก่อนเล็กน้อย ที่เท่ากับ 0.17 เท่า โดยรายการเพิ่มขึ้นหรือลดลงของที่ดิน
อาคารและอุปกรณ์ ในปี 2557 และการคิดค่าเสื่อมราคา สรุปได้ตามตารางนี้

[]

ในปี 2557 บริษัทฯ มีที่ดิน อาคารและอุปกรณ์ จำนวน 7,927.89 ล้านบาท เพิ่มขึ้นจากปีก่อน
616.07 ล้านบาท ประกอบด้วย

-   ที่ดินและค่าปรับปรุงที่ดิน - ราคาทุนเดิม จำนวน 385.44 ล้านบาท เพิ่มขึ้นจากปีก่อน 0.62
    ล้านบาท เพิ่มขึ้น 0.16%

-   ที่ดินและค่าปรับปรุงที่ดิน - ราคาที่ตีเพิ่ม จำนวน 2,213.42 ล้านบาท เพิ่มขึ้นจากปีก่อน
    0.15 ล้านบาท เพิ่มขึ้น 0.01%

-   อาคารและส่วนปรับปรุงอาคาร - ราคาทุนเดิม 1,804.30 ล้านบาท เพิ่มขึ้นจากปีก่อน
    29.74 ล้านบาท เพิ่มขึ้น 1.68%

-   อาคารและส่วนปรับปรุงอาคาร - ราคาที่ตีเพิ่ม 2,368.73 ล้านบาท ลดลงจากปีก่อน 41.44
    ล้านบาท ลดลง 1.72%

-   งานระหว่างก่อสร้าง จำนวน 853.44 ล้านบาท เพิ่มขึ้นจากปีก่อน 645.59 ล้านบาท เพิ่มขึ้น
    310.60%

-   อุปกรณ์ ยานพาหนะ และอื่นๆ จำนวน 302.56 ล้านบาท ลดลงจากปีก่อน 18.59 ล้านบาท
    ลดลง 5.79%

ที่ดิน อาคารและส่วนปรับปรุงอาคาร ส่วนที่ตีราคาใหม่ จะบันทึกตามมูลค่ายุติธรรม
ซึ่งกำหนดจากการประเมินของผู้เชี่ยวชาญอิสระและคำนวณค่าเสื่อมราคาตามอายุการใช้งานที่เหลืออยู่
โดยบริษัทและบริษัทย่อยให้ผู้เชี่ยวชาญอิสระประเมินราคาสินทรัพย์ดังกล่าวทุก 5 ปี
ในระหว่างนี้หากมีปัจจัยอื่นใดที่มีผลกระทบอย่างมีสาระสำคัญต่อมูลค่าสินทรัพย์
บริษัทและบริษัทย่อยจะให้ผู้เชี่ยวชาญอิสระประเมินราคาใหม่ในปีนั้นๆ

3)  ลูกหนี้การค้าและลูกหนี้อื่น

ณ วันที่ 31 ธันวาคม 2557 บริษัทและบริษัทย่อยมีลูกหนี้การค้าและลูกหนี้อื่นจำนวน 115.54
ล้านบาท ลดลงจากปีก่อน 16.83 ล้านบาท ซึ่งประกอบด้วยลูกหนี้การค้า-สุทธิลดลง 15.02
ล้านบาท และลูกหนี้อื่นลดลง 1.81 ล้านบาท

[]

ในปี 2557 บริษัทและบริษัทย่อยมีระยะเวลาเก็บหนี้เฉลี่ยประมาณ 43 วัน
โดยมีรายละเอียดการวิเคราะห์อายุลูกหนี้การค้าของ บริษัท เอเชียโฮเต็ล จำกัด (มหาชน) (AS)
และบริษัทย่อย 2 แห่ง (AP & AA) ที่ประกอบกิจการโรงแรม และ บริษัท เซียร์ พร็อพเพอร์ตี้
จำกัด (มหาชน) (ZP) ที่ประกอบกิจการให้เช่าพื้นที่ศูนย์การค้า ดังต่อไปนี้

[]

นโยบายการตั้งค่าเผื่อหนี้สงสัยจะสูญ

บริษัทและบริษัทย่อยที่ประกอบกิจการโรงแรม
ตั้งค่าเผื่อหนี้สงสัยจะสูญจากลูกหนี้การค้าเต็มจำนวนสำหรับลูกหนี้การค้าที่ปิดกิจการ
หรืออยู่ในระหว่างการฟ้องร้องคดี และลูกหนี้ที่ค้างชำระเกิน 1 ปี
นอกจากนี้ลูกหนี้การค้าที่ไม่เข้าเงื่อนไขข้างต้น
บริษัทและบริษัทย่อยจะพิจารณาจากผลการเรียกเก็บหนี้ในอดีตและฐานะการเงินของลูกหนี้แต่ละราย

บริษัท เซียร์ พร็อพเพอร์ตี้ จำกัด (มหาชน)
ที่ประกอบกิจการศูนย์การค้าและให้เช่าพื้นที่ตั้งค่าเผื่อหนี้สงสัยจะสูญจากลูกหนี้การค้าเท่ากับจำนวนเงินที่คาดว่าจะเรียกเก็บจากลูกหนี้ไม่ได้
โดยพิจารณาจากผลการเรียกเก็บหนี้ในอดีตและฐานะการเงินของลูกหนี้แต่ละราย
สำหรับลูกหนี้ที่ค้างเกิน 180 วัน
จะตั้งค่าเผื่อหนี้สงสัยจะสูญเต็มจำนวนจากยอดคงเหลือทั้งหมดหลังหักเงินประกันแล้ว

ในปี 2557 บริษัทและบริษัทย่อยได้ตั้งค่าเผื่อหนี้สงสัยจะสูญเพิ่มเติมสุทธิเป็นเงิน 9.91 ล้านบาท
บริษัทฯ จึงมีค่าเผื่อหนี้สงสัยจะสูญเพิ่มขึ้นจาก 16.09 ล้านบาท เมื่อสิ้นปี 2556 เป็น 26 ล้านบาท
ณ สิ้นปี 2557 ซึ่งบริษัทฯ เชื่อว่าค่าเผื่อหนี้สงสัยจะสูญที่ตั้งไว้มีความเหมาะสมและเพียงพอแล้ว

ภาระผูกพันด้านหนี้สิน

หนี้สินรวมของบริษัทและบริษัทย่อย ณ วันที่ 31 ธันวาคม 2557 มีจำนวน 3,740.88 ล้านบาท
เมื่อเปรียบเทียบกับหนี้สินรวม ณ วันที่ 31 ธันวาคม 2556 จำนวน 3,195.33 ล้านบาท
หนี้สินรวมเพิ่มขึ้น 545.55 ล้านบาท
ซึ่งเป็นผลมาจากการที่บริษัทและบริษัทย่อยมีเงินกู้ยืมเงินระยะยาวจากสถาบันการเงินที่เพิ่มขึ้นจากปีก่อน
445.27 ล้านบาท ส่วนใหญ่เป็นการกู้ยืมเพื่อใช้ในการลงทุนก่อสร้างโครงการเซียร์ 2 (โครงการ
The Hub) และโครงการก่อสร้างอาคารหอพักให้เช่า โดย ณ วันที่ 31 ธันวาคม 2557 และ
2556 บริษัทและบริษัทย่อยมีหนี้สินที่อาจเกิดขึ้นดังนี้

บริษัทและบริษัทย่อย มีหนังสือค้ำประกันที่ออกโดยธนาคาร รวม 21.90 ล้านบาท

บริษัทค้ำประกันหนี้สินให้กับบริษัทย่อยสองแห่ง จำนวน 989.50 ล้านบาท และ 988 ล้านบาท ตามลำดับ

บจ.เอเชียพัทยาโฮเต็ล ค้ำประกันหนี้สินให้กับบริษัทและบริษัทย่อย จำนวน 2,185 ล้านบาท และ 2,187 ล้านบาท

บจ. เอเชีย แอร์พอร์ท โฮเต็ล ค้ำประกันหนี้สินให้กับบริษัทและบริษัทย่อย จำนวน 1,645 ล้านบาท

ในระหว่างปี 2557 บริษัทมีภาระค้ำประกันหนี้สินให้กับผู้กู้เงิน 2 ราย วงเงินรวมจำนวน 109.11 ล้านบาท และ ณ วันที่ 31 ธันวาคม 2557 บริษัทได้ปลดภาระค้ำประกันหนี้สินดังกล่าวแล้ว ดังนี้

1.  บริษัทย่อยได้รับหนังสือจากสำนักงานคณะกรรมการกำกับหลักทรัพย์และตลาดหลักทรัพย์ลงวันที่ 4
    เมษายน 2557 สอบถามบริษัทเกี่ยวกับรายการที่บริษัทค้ำประกันบริษัทรายหนึ่งเมื่อวันที่ 1
    สิงหาคม 2557
    เจ้าหนี้สถาบันการเงินแห่งหนึ่งได้มีหนังสือยืนยันการปลดภาระค้ำประกันหนี้สินวงเงิน 100
    ล้านบาท ของบริษัทผู้กู้เงินรายนี้แก่บริษัท แล้ว
    ปัจจุบันผลการพิจารณาจากสำนักงานคณะกรรมการกำกับหลักทรัพย์และตลาดหลักทรัพย์ยังไม่สิ้นสุด

-   ผู้กู้เงินอีกรายหนึ่งได้ผิดนัดชำระหนี้
    และเจ้าหนี้สถาบันการเงินแห่งหนึ่งได้ฟ้องต่อศาลแพ่งให้ผู้กู้เงินและบริษัทย่อยในฐานะผู้ค้ำประกันให้ชำระหนี้จำนวน
    20.6 ล้านบาท
    ฝ่ายบริหารของบริษัทได้ประมาณการผลเสียหายและรับรู้ประมาณการหนี้สินจากการค้ำประกันดังกล่าวเป็นจำนวน
    13.9 ล้านบาท และเมื่อวันที่ 4 สิงหาคม 2557
    บริษัทได้ทำสัญญาประนีประนอมยอมความกับเจ้าหนี้สถาบันการเงินแล้วโดยตกลงให้บริษัทฯชำระหนี้จำนวน
    3.6 ล้านบาทเพื่อปลดภาระค้ำประกันหนี้สินดังกล่าว ซึ่งปัจจุบันได้จ่ายชำระหนี้แล้วในวันที่ 26
    กันยายน 2557

-   บมจ.เซียร์ พร็อพเพอร์ตี้
    ถูกบริษัทประกันภัยแห่งหนึ่งฟ้องร้องเรื่องละเมิดรับช่วงสิทธิประกันภัยเรียกร้องค่าเสียหายให้ชำระเงินรวม
    0.62 ล้านบาท ในขณะนี้คดีอยู่ระหว่างการนัดสืบพยานและพิจารณาของศาลฎีกา

-   บมจ.เซียร์ พร็อพเพอร์ตี้
    มีวงเงินกู้ยืมที่ยังไม่เบิกใช้ประเภทซื้อขายแลกเปลี่ยนเงินตราต่างประเทศ (Foreign
    Exchange) จากธนาคารแห่งหนึ่ง วงเงินจำนวน 180 ล้านบาท
    เงินกู้ยืมดังกล่าวค้ำประกันโดยการจดจำนองสิทธิการเช่าที่ดินจากบริษัทที่เกี่ยวข้องกัน
    สิทธิการเช่าพื้นที่อาคารเซียร์รังสิตของบริษัทย่อยบางส่วน
    ที่ดินพร้อมสิ่งปลูกสร้างโครงการชะอำ บริษัทที่เกี่ยวข้องกัน และกรรมการของบริษัทย่อย

บมจ.เซียร์ พร็อพเพอร์ตี้ มีภาระผูกพันที่ต้องจ่ายในอนาคตสำหรับการก่อสร้างโครงการ ณ วันที่ 31 ธันวาคม 2557 และ 2556 จำนวน 233.57 ล้านบาท และ 508.33 ล้านบาท ตามลำดับ

4.  สภาพคล่องและความเพียงพอของเงินทุนของบริษัท

อัตราส่วนสภาพคล่อง

  -------------------------------- -------- --------- --------- ---------
                                            2557      2556      2555

  อัตราส่วนสภาพคล่อง                  (เท่า)    0.61      0.73      0.52

  อัตราส่วนสภาพคล่องหมุนเร็ว            (เท่า)    0.52      0.62      0.42
  -------------------------------- -------- --------- --------- ---------

ณ วันที่ 31 ธันวาคม 2557 บริษัทและบริษัทย่อยมีสินทรัพย์หมุนเวียนเพิ่มขึ้นจากปีก่อน 21.43
ล้านบาท ในขณะที่หนี้สินหมุนเวียนเพิ่มขึ้นจากปีก่อน 104.65 ล้านบาท
จึงส่งผลให้บริษัทฯมีเงินทุนหมุนเวียน (Working Capital) ลดลง
ทำให้อัตราส่วนสภาพคล่องและอัตราส่วนสภาพคล่องหมุนเร็วที่น้อยลง

อัตราส่วนแสดงความสามารถในการบริหารหนี้สิน

  -------------------------------- -------- --------- --------- ---------
                                            2557      2556      2555

  อัตราส่วนหนี้สินต่อส่วนของผู้ถือหุ้น         (เท่า)    0.79      0.69      0.72

  อัตราส่วนความสามารถชำระดอกเบี้ย      (เท่า)    6.45      5.12      4.89
  -------------------------------- -------- --------- --------- ---------

ในปี 2557 บริษัทและบริษัทย่อยมีหนี้สินรวม 3,740.88 ล้านบาท เพิ่มขึ้นจากปีก่อน 545.55
ล้านบาท ในขณะที่ส่วนของผู้ถือหุ้นได้ทยอยเพิ่มขึ้นเป็นลำดับจาก 4,658.08 ล้านบาท เมื่อปี 2556
เป็น 4,718.28 ล้านบาท ณ วันสิ้นปี 2557
ซึ่งมีอัตราการปรับเพิ่มขึ้นน้อยกว่าอัตราการเพิ่มขึ้นของหนี้สินรวม
จึงทำให้มีอัตราส่วนหนี้สินต่อส่วนของผู้ถือหุ้นเพิ่มขึ้นจาก 0.69 เท่าในปี 2556 เป็น 0.79 เท่าในปี
2557

ในระหว่างปี 2555 - 2557
บริษัทและบริษัทย่อยมีกระแสเงินสดสุทธิจากกิจกรรมดำเนินงานเพิ่มขึ้นอย่างต่อเนื่องจาก 423.03
ล้านบาท และ 434.38 ล้านบาท เมื่อปี 2555 และ 2556 เป็น 485.27 ล้านบาท ในปี 2557
ซึ่งเป็นผลมาจากการที่บริษัทและบริษัทย่อยได้ทยอยชำระคืนหนี้เงินกู้ยืมจากสถาบันการเงินตามเงื่อนไขในสัญญาเงินกู้
ดอกเบี้ยจ่ายซึ่งเป็นรายการต้นทุนหลักทางการเงินจึงค่อยๆ ลดลงตามภาระหนี้เงินกู้ที่ลดลง
ทำให้อัตราส่วนความสามารถชำระดอกเบี้ยมีแนวโน้มเพิ่มขึ้นอย่างต่อเนื่องจาก 4.89 เท่า และ
5.12 เท่า ในปี 2555 และ 2556 เพิ่มเป็น 6.45 เท่า ในปี 2557

กระแสเงินสด

บริษัทและบริษัทย่อยมีกระแสเงินสดจากกิจกรรมต่างๆ ตามงบกระแสเงินสด ในช่วง 3 ปีที่ผ่านมา
ดังนี้

(หน่วย : ล้านบาท)

  ---------------------------------------- ---------- ---------- ----------
                                           2557       2556       2555

  เงินสดสุทธิได้มาจากกิจกรรมดำเนินงาน            485.27     434.38     423.03

  เงินสดสุทธิใช้ไปในกิจกรรมลงทุน                 (647.35)   (165.66)   (148.04)

  เงินสดสุทธิได้มาจาก(ใช้ไปใน)กิจกรรมจัดหาเงิน     199.82     (265.22)   (223.18)

  เงินสดและรายการเทียบเท่าเงินสดเพิ่มขึ้นสุทธิ       37.74      3.50       51.81

  ผลต่างจากการแปลงค่างบการเงิน                0.87       (1.40)     (0.57)

  เงินสดและรายการเทียบเท่าเงินสดต้นปี            92.68      90.58      39.34

  เงินสดและรายการเทียบเท่าเงินสดปลายปี          131.29     92.68      90.58
  ---------------------------------------- ---------- ---------- ----------

ในปี 2557 บริษัทและบริษัทย่อยมีเงินสดสุทธิได้มาจากกิจกรรมดำเนินงาน 485 ล้านบาท
เพิ่มขึ้นจากปีก่อน51 ล้านบาท
โดยมีเงินสดจากกิจกรรมดำเนินงานเพิ่มขึ้นต่อเนื่องทำให้มีสภาพคล่องและเงินทุนหมุนเวียนเพียงพอแก่การดำเนินงาน
บริษัทฯ จ่ายเงินสดสุทธิในกิจกรรมลงทุนจำนวน 647 ล้านบาท
ซึ่งส่วนใหญ่เป็นเงินสดจ่ายซื้อสินทรัพย์ถาวและสินทรัพย์ไม่มีตัวตน
และมีเงินสดสุทธิได้มาจากในกิจกรรมจัดหาเงินจำนวน 200 ล้านบาท
ส่วนใหญ่เป็นเงินสดรับจากเงินกู้ยืมระยะยาว

แหล่งที่มาของเงินทุน

(1) กระแสเงินสดจากกิจกรรมดำเนินงาน

การที่บริษัทและบริษัทย่อยมีกระแสเงินสดสุทธิจากกิจกรรมดำเนินงานเพิ่มขึ้นต่อเนื่องจาก 423
ล้านบาทเมื่อปี 2555 เป็น 485 ล้านบาทในปี 2557 จึงทำให้บริษัทฯ
มีสภาพคล่องและเงินทุนหมุนเวียนที่เพียงพอแก่การดำเนินงาน และรายจ่ายลงทุนทั่วไป เช่น
การปรับปรุงห้องพัก และห้องจัดเลี้ยง รวมถึงการลงทุนเบื้องต้นในโครงการใหม่ๆ ของบริษัท

(2) เงินกู้ยืมจากสถาบันการเงิน

ตามที่ บมจ. เซียร์ พร็อพเพอร์ตี้ มีการลงทุนในโครงการก่อสร้างอาคารหอพักให้เช่า
และโครงการเซียร์ 2 (โครงการ The Hub)
ซึ่งเป็นอาคารศูนย์การค้าแห่งใหม่ที่อยู่ด้านข้างของอาคารศูนย์การค้า เซียร์ รังสิตในปัจจุบันนั้น
โดยบริษัทได้รับการสนับสนุนวงเงินสินเชื่อเพื่อการก่อสร้างโครงการเซียร์ 2
จากสถาบันการเงินในวงเงิน 950 ล้านบาท คิดเป็น 100% ของค่าก่อสร้าง
และได้รับการสนับสนุนวงเงินสินเชื่อเพื่อการก่อสร้างโครงการหอพักให้เช่า จำนวน 1 อาคาร
จากสถาบันการเงิน ในวงเงิน 50 ล้านบาท คิดเป็น 100% ของค่าก่อสร้าง ดังนั้น
บริษัทจึงมีแหล่งเงินทุนที่ใช้ในการก่อสร้างอย่างเพียงพอและมีเงื่อนไขในการชำระคืนเงินกู้ที่เหมาะสม

5. การเปลี่ยนวิธีการบันทึกบัญชีเกี่ยวกับทรัพย์สินและการแก้ไขข้อผิดพลาดทางบัญชี

ในปี 2557 มีการเปลี่ยนวิธีการบันทึกบัญชีเกี่ยวกับทรัพย์สินของบริษัทย่อย โดยเปลี่ยนรายการบัญชีเกี่ยวกับทรัพย์สินที่บันทึกเป็นอสังหาริมทรัพย์เพื่อการลงทุนตามมาตรฐานการบัญชี ฉบับที่ 40 เรื่อง อสังหาริมทรัพย์เพื่อการลงทุน ให้บันทึกเป็นที่ดิน อาคารและอุปกรณ์ตามมาตรฐานการบัญชี ฉบับที่ 16 (ปรับปรุง 2552) เรื่อง ที่ดิน อาคารและอุปกรณ์ สำหรับงบการเงินงวดปัจจุบันและงบการเงินเปรียบเทียบโดยวิธีปรับปรุงรายการย้อนหลัง เพื่อให้สอดคล้องกับลักษณะธุรกิจของบริษัทฯและข้อมูลที่นำเสนอมีความเกี่ยวข้องกับการตัดสินใจมากขึ้นกว่าเดิม

บริษัทฯ ได้มีการจัดประเภทรายการใหม่บางรายการในงบการเงินของงวดก่อนเพื่อให้สอดคล้องกับการแสดงรายการในงบการเงินปีปัจจุบัน โดยผลกระทบรวมต่องบแสดงฐานะการเงินรวม ณ วันที่ 31 ธันวาคม 2556 และ ณ วันที่ 1 มกราคม 2556 และงบกำไรขาดทุนเบ็ดเสร็จรวม สำหรับปีสิ้นสุดวันที่ 31 ธันวาคม 2556 แสดงเป็นข้อมูลเปรียบเทียบ ดังนี้

รายการปรับปรุงและจัดประเภทรายการใหม่ งบแสดงฐานะการเงิน ณ วันที่ 1 มกราคม 2556
และ ณ วันที่ 31 ธันวาคม 2556

[]

รายการปรับปรุงและจัดประเภทรายการใหม่ งบกำไรขาดทุนเบ็ดเสร็จ สำหรับปีสิ้นสุดวันที่ 31
ธันวาคม 2556

[]

  6. ปัจจัยหรือเหตุการณ์ที่จะมีผลต่อการดำเนินงานหรือฐานะการเงินในอนาคต

1.  ปัจจัยภายนอกที่มีผลต่อธุรกิจโรงแรม

1.  ปัจจัยจากเศรษฐกิจ
    โดยเฉพาะเศรษฐกิจในประเทศสหภาพยุโรปหลายประเทศที่ประสบกับปัญหาหนี้สาธารณะรวมไปถึงปัญหาการเมือง
    การก่อการร้ายและความไม่มั่นคงภายในประเทศซึ่งมีผลกระทบต่ออุตสาหกรรมท่องเที่ยว
    เนื่องจากธุรกิจโรงแรมเป็นธุรกิจที่อ่อนไหวต่อผลกระทบต่างๆซึ่งจะส่งผลกระทบต่อรายได้
    บริษัทตระหนักถึงความเสี่ยงดังกล่าว เพราะไม่สามารถควมคุมได้
    จึงพยายามหาแนวทางการกระจายความเสี่ยงโดยการเพิ่มรายได้จากภูมิภาคอื่นๆ เช่น จีน
    เกาหลีและอื่นๆในประชาคมเศรษฐกิจอาเซียน

2.  ปัจจัยจากตลาดการแข่งขัน ในด้านห้องพักและห้องอาหาร
    ธุรกิจโรงแรมมีภาวะการณ์แข่งขันสูงจากการเปิดโรงแรมของผู้ประกอบการรายต่างๆโดยเฉพาะในเขตกรุงเทพมหานคร
    เกิดการแข่งขันในเรื่องราคาส่งผลกระทบกับรายได้และกำไรของบริษัท และในด้านห้องอาหาร
    ปัจจุบันลูกค้านิยมใช้บริการห้องอาหารรูปแบบใหม่ๆ มากขึ้น ทำให้ส่วนแบ่งการตลาดลดลง
    ซึ่งทั้ง 2 กรณี
    บริษัทได้พยายามลดความเสี่ยงโดยการเน้นการให้บริการแก่ลูกค้าให้เกิดความประทับใจเพื่อรักษาฐานลูกค้าเดิมไว้
    ทำการตลาดในการแสวงหาลูกค้าใหม่ๆ โดยมี Promotion และ Packages
    เพื่อดึงดูดลูกค้าและได้ทำการโฆษณาประชาสัมพันธ์ผ่านสื่อต่างๆทั้งสิ่งพิมพ์ โทรทัศน์ และวิทยุ
    รวมทั้งสื่อออนไลน์ รวมทั้งมีการควบคุมต้นทุนการดำเนินการเพื่อเพิ่มศักยภาพในการแข่งขัน

2.  ปัจจัยภายในที่อาจมีผลต่อธุรกิจโรงแรม

บริษัทได้ตระหนักถึงการพัฒนาบุคลากรที่มีประสิทธิภาพโดยฝึกอบรมพนักงานให้ได้คุณภาพตามมาตรฐาน รวมถึงเปิดโอกาสให้พนักงานได้แสดงความสามารถพัฒนาตนเอง ประกอบกับการพัฒนาเทคโนโลยีและระบบสารสนเทศ ให้มีความทันสมัย เหมาะสมกับการให้บริการและการจัดทำรายงานต่างๆได้ถูกต้อง ซึ่งบริษัทเชื่อว่าหากพนักงานมีการพัฒนาองค์ความรู้และความสามารถจะช่วยในการพัฒนาองค์กรให้เติบโตได้อย่างมีเสถียรภาพ

3.  ปัจจัยภายนอกที่มีผลต่อธุรกิจศูนย์การค้า

    1.  ปัจจัยจากการตลาดและภาวะการแข่งขันที่สูงขึ้น
        นอกจากธุรกิจการให้เช่าศูนย์รวมธุรกิจไอทีแล้ว บริษัทได้สร้างโครงการศูนย์การค้า The
        Hub เป็นโครงการส่วนต่อขยายของศูนย์การค้าเซียร์ รังสิต
        เพื่อพัฒนาสู่ความเป็นศูนย์ค้าส่งครบวงจร ซึ่งบริษัทคาดหวังว่าสามารถให้บริการ
        และตอบสนองความต้องการของลูกค้าได้อย่างครบครัน
        และเพิ่มส่วนแบ่งทางการตลาดในส่วนอื่นๆให้มากขึ้น

    2.  ปัจจัยจากภัยธรรมชาติ
        บริษัทได้ทำประกันภัยกับบริษัทประกันภัยที่มีความมั่นคงและมีชื่อเสียง โดยคุ้มครอง
        ความเสียหายที่อาจเกิด ทั้งนี้
        บริษัทได้มีการพิจารณาทบทวนเงื่อนไขและวงเงินประกันให้มีความเหมาะสมทุกปี

4.  ปัจจัยภายในที่มีผลต่อธุรกิจศูนย์การค้า

  จากการขยายธุรกิจของบริษัท อย่างต่อเนื่องของบริษัท
  ส่งผลให้บริษัทมีการลงทุนในด้านต่างๆมากขึ้น ไม่ว่าจะเป็นในด้านเทคโนโลยีสารสนเทศ
  การตลาด และด้านบุคลากร บริษัทจึงได้มีการวางแผนกลยุทธ์และการจัดการให้สอดคล้องกับ
  ภาวะการขยายตัวของธุรกิจ เพื่อให้เกิดประสิทธิภาพในการดำเนินงานอย่างต่อเนื่อง